Basiese brooddeeg | rooi rose Basiese brooddeeg | rooi rose
Daar is iets vertroostends aan geliefde smake, geure en teksture, en hulle haal maklik die byt uit 'n moeilike dag. Die reuk van gebakte brood roep herinneringe van geborge en goeie tye op. Bêre hierdie resep vir basiese brooddeeg in jou staatmaker-resepteboek. Deur Vickie de Beer. Foto Johan Wilke
325 ml (11/2 k) louwarm water
500 g (4 k) meel
7,5 ml (11/2 t) sout
1 Meng die gis, meel en sout in 'n groot mengbak.
2 Gooi die water in 'n ander groot mengbak, voeg die helfte van die meel daarby sodat dit 'n slap deeg vorm. Voeg die ander meel lepel vir lepel by tot dit 'n hanteerbare deeg vorm. Knie die deeg vir ±10 min. op 'n meelbestrooide werkvlak tot glad en elasties.
3 Smeer 'n skoon bak liggies met olie, sit die deeg daarin en smeer die bokant van die deeg ook liggies met olie sodat dit nie uitdroog nie. Bedek met 'n doek of kleefplastiek en laat rys tot dubbel die grootte.
4 Knie die deeg terug en vorm 'n ronde brood.
5 Verhit die oond tot 220 ºC; spuit 'n bakplaat of broodpannetjie met olie of kossproei.
6 Laat rys die deeg weer tot dubbel die grootte. Smeer eers weer die bokant met olie en bedek met 'n doek of kleefplastiek.
7 Bak die brood vir 45 min. tot 'n uur sodra dit uitgerys is.
8 Toets só of die brood gaar is: klop aan die onderkant om te hoor of dit hol klink, of druk 'n toetspen in, verkieslik ook aan die onderkant, anders is daar 'n gaatjie in die kors.